ETRAD

A Escola Municipal de Música Folk e Tradicional (ETRAD) é unha escola musical da cidade de Vigo. Está dirixida por Rodrigo Romaní. A escola ademais é a responsable da orquestra folk SonDeSeu, que forma parte da Rede Europea de Orquestras Folk (ENFO).

Historia
O centro desvinculouse da Escola de Artes e Oficios de Vigo por motivos de políticas laborais, aínda que seguen a compartir o edificio da rúa de García Barbón.

A escola céntrase na ensinanza das músicas galegas e a súa execución cos instrumentos tradicionais na nosa cultura. Os cursos están organizados en dous itinerarios distintos: o básico e o medio-avanzado. Ao mesmo tempo as ensinanzas impártense segundo instrumento podendo asistir a aulas grupais (entre distintos instrumentos). A escola tamén imparte cursos monográficos e aulas abertas.

Mestres
Director: Rodrigo Romaní.
Gaita: Xaquín Xesteira.
Zanfona: Anxo Pintos.
Canto popular: Xisco Feijoo.
Violín: Alfonso Franco.
Requinta e corda: Xosé Liz de Cea.
Percusión tradicional: Chuco Estevez.
Acordeón diatónico: Carlos Quintá.
Arpa céltica: Begoña Riobó.
Ritmos e xéneros do canto: Xela Conde.
 Notas 

 Véxase tamén 
 Ligazóns externas 
Blog da escola
Rede de Orquestras Folk 

Categoría:Música de Galicia
Categoría:Folk
Categoría:Institucións de ensino de Vigo
Categoría:Música tradicional galega